Չեզարե Մալդինի

Չեզարե Մալդինին (, ), իտալացի պրոֆեսիոնալ ֆուտբոլային մարզիչ և ֆուտբոլիստ է, խաղացել է պաշտպանի դիրքում, Պաոլո Մալդինիի հայրն է։

Չեզարեն իր կարիերան սկսեց իտալական Տրեստինա ակումբում, նախքան Միլան տեղափոխվելը (1954 թ.) , որի հետ նա նվաճել է չորս Սերիա Ա-ի տիտղոս և մեկ Չեմպիոնների լիգայի գավաթ՝ ակումբում անցկացրած տասներկու տարիների ընթացքում։ Մալդինին ևս մեկ մրցաշրջան (1966-1967 թթ.) անցկացրել է Թուրինի Տորինոյում։ 1962 թվականին, Իտալիայի հավաքականի հետ մասնակցել է Աշխարհի առաջնությանը։ Ընդհանուր առմամբ, հավաքականում անցկացրել է տասնչորս խաղ։ Ինչպես Միլանում, այնպես էլ հավաքականում կրել է ավագի թևկապը։

Որպես մարզիչ՝ Մալդինին, գլխավորել է իր նախկին ակումբը՝ Միլանը, ինչպես նաև մարզել է իտալական Ֆոջջիա, Տերնանա և Պարմա ֆուտբոլային ակումբները։ Նվաճել է Եվրոպայի ֆուտբոլի մինչև 21 տարեկանների առաջնությունը՝ Իտալիայի Մ21 տարեկանների հավաքականի հետ, ռեկորդային երեք անգամ անընդմեջ։ Մարզել է նաև Իտալիայի ֆուտբոլի ազգային հավաքականը 1996-1998 թվականներին, և Պարագվայի ֆուտբոլի ազգային հավաքականը 2002 թվականի ՖԻՖԱ Աշխարհի գավաթի խաղարկության ընթացքում։

Անձնական կյանք 
Չեզարեն նավաստի Ալբինո Մալդինիի և Մարիայի որդին է, ծնվել է Իտալիայի Ֆրիուլի-Վենեցիա-Ջուլիա նահանգի Տրիեստե բնակավայրում։ Մայրը սլովենացի էր։ Հոր արմատները Պադուայից են։ Չեզարե Մալդինին ամուսնացել է Մարիա Լուիսայի (Marisa; née Mazzucchelli, 1939–2016 թթ.) հետ 1962 թվականին։ Նրանք ունեն վեց երեխա՝ երեք որդի և երեք դուստր։ Որդիներից մեկը՝ Պաոլո Մալդինին ունեցել է հաջող ֆուտբոլային կարիերա  Միլանում և Իտալիայում։ Հինգ անգամ (1989, 1990, 1994, 2003, 2007 թթ) նվաճել է Չեմպիոնների լիգայի գավաթը, երկու անգամ (2003, 2007 թթ) որպես ավագ։ Զբաղեցնում է երրորդ տեղը Իտալիայի ֆուտբոլի ազգային հավաքականում անցկացրած խաղերի քանակով՝ զիջելով միայն Ջանլուիջի Բուֆֆոնին և Ֆաբիո Կանավառոին։ Չեզարե Մալդինիի թոռներ Քրիստիանը (հունիսի 14, 1996 թ.) և Դանիելը (հոկտեմբերի 12, 2001 թ.) (Պաոլո Մալդինիի որդիները) Միլանի երիտասարդական ակումբի ֆուտբոլիստներ են։

Ակումբային կարիերա 

Մալդինին իր խաղային կարիերան սկսել է 1952 թվականին Տրեստինա ակումբում։ Դեբյուտային խաղը եղել է Պալերմոյի դեմ՝ 1953 թ. մայիսի 24-ին, որն ավարտվեց 0-0 հաշվով։

Տրեստինայում անցկացրած երկու մրցաշրջանից հետո նա տեղափոխվեց Միլան՝ որտեղ սկսեց հաջողությունների հասնել և դառնալ թիմի կարևորագույն խաղացողներից մեկը։ Մալդինին Միլանի կազմում անցկացրած իր դեբյուտային մրցաշրջանում դարձավ Իտալիայի առաջնության հաղթող։ Այդ ժամանակաշրջանի Միլանի կազմում ընդգրկված էին այնպիսի մեծանուն խաղացողներ ինչպիսիք են՝ Լորենցո Բուֆֆոնը, Ֆրանչեսկո Ձագատտին, Նիլս Լիդհոլմը, Գուննար Նորդալը և Ժուան Ալբերտո Շաֆֆինոն։ 1961 թվականին Մալդինին դարձավ Միլանի ավագը, իսկ նրա հեռանալուց հետո կապիտանի պարտականություններն իր վրա վերցրեց Ջաննի Ռիվերան։ Միլանի կազմում Մալդինին հաղթեց նաև «Կոպա Լատինան»։ 1963 թ. մայիսի 22-ին անգլիական Ուեմբլի մարզադաշտում Գավաթակիրների գավաթի խաղարկության շրջանակներում (Չեմպիոնների լիգա) Ժոզե Ալտաֆինիի դուբլի շնորհիվ Միլանը հաղթեց Բենֆիկային (2-1) և առաջին անգամ իր պատմության ընթացքում դարձավ եվրագավաթային մրցաշարի հաղթող, իսկ Մալդինին դարձավ առաջին իտալացի կապիտանը, ով իր գլխավերևում պահեց այդ գավաթը։ Ընդհանուր առմամբ Մալդինին Միլանի կազմում անցկացրեց 412 խաղ, որից 347 խաղը Սերիա Ա-ում,  և դարձավ 3 գոլի հեղինակ` թույլ չտալով գրեթե ոչ մի դիրքային սխալ։

1966 թվականին տեղափոխվեց Տորինո` որտեղ էլ,1967 թվականի մայիսի 28-ին Նապոլիի դեմ խաղում (2-1 հօգուտ Նապոլիի) ավարտեց իր ֆուտբոլիստի կարիերան։

Վիճակագրություն

Ակումբային

Ազգային

Ծանոթագրություններ

Աղբյուրներ 

 https://www.theguardian.com/football/2016/apr/05/cesare-maldini-obituary
 https://www.acmilan.com/en/news/club/2016-07-28/today-marisa-maldini-passed-away
 https://www.irishtimes.com/sport/italy-place-faith-in-family-values-1.114792
 http://www.uefa.com/memberassociations/association=ita/news/newsid=834649.html
 https://archive.today/20130421171949/http://www.discipline-knowledge.us/Wikipedia-864149-Christian-Maldini.html
 http://www.discipline-knowledge.us/Wikipedia-864149-Christian-Maldini.html
 http://cinquantamila.corriere.it/storyTellerThread.php?threadId=MALDINI+Cesare 
 https://www.ibtimes.co.uk/cesare-maldini-obituary-italy-ac-milan-legend-dies-84-1552886
 https://www.football-italia.net/82363/sheva-maldini-father
 http://www.magliarossonera.it/protagonisti/Gioc-Maldinic.html
 https://www.fourfourtwo.com/news/milan-great-cesare-maldini-dies-aged-84#:Ii8oIsIgSc3i3A
 https://www.acmilan.com/en/news/all-news
 https://www.acmilan.com/en/cesare-maldini
 https://www.theguardian.com/football/2016/apr/03/cesare-maldini-ac-milan-captain-dies-italy-manager
 http://www.uefa.com/uefachampionsleague/news/newsid=1623877.html
 https://www.gazzetta.it/Calcio/Serie-A/Milan/03-04-2016/morto-cesare-maldini-aveva-84-anni-15091456118.shtml
 https://www.corriere.it/foto-gallery/sport/16_aprile_03/1963-cesare-maldini-primo-italiano-ad-alzare-coppa-campioni-milan-tetto-d-europa-710e9d76-f968-11e5-91c9-425ed3b43648.shtml
 http://www.figc.it/nazionali/DettaglioConvocato?codiceConvocato=620&squadra=1 
 https://www.gazzettadiparma.it/news/parma1913/344926/E--morto-Cesare-Maldini-.html 
 https://web.archive.org/web/20160630203237/http://football.sporting99.com/fifa-world-cup-all-star-team.html
 http://www.treccani.it/enciclopedia/cesare-maldini_(Enciclopedia-dello-Sport)/
 http://www.gazzetta.it/premium/plus/Calcio/04-02-2012/difensore-allenatore-papa-80-anni-cesare-maldini--81234138195.shtml
 https://www.ilnapolista.it/2016/04/maldini-cesare-molto-maldinate-allenatore/
 http://storiedicalcio.altervista.org/blog/
 http://www.figc.it/eng/Xml2Pdf/Storia_3233_en.pdf 
 https://www.yahoo.com/?err=404&err_url=http%3a%2f%2fsports.yahoo.com%2fnews%2fac-milan-legend-cesare-maldini-061528025.html
 http://ricerca.repubblica.it/repubblica/archivio/repubblica/1997/05/31/torneo-di-francia-torna-pagliuca-con-debuttanti.html
 https://www.irishtimes.com/sport/french-feast-to-comfort-soccer-starved-1.78634
 http://www2.raisport.rai.it/news/rubriche/quelliche/199712/31/34a97c32074cb/ 

Իտալացի ֆուտբոլային մարզիչներ
Իտալացի ֆուտբոլիստներ
Ֆուտբոլային մարզիչներ այբբենական կարգով
Իտալիայի հավաքականի ֆուտբոլիստներ
Ֆուտբոլի պաշտպաններ
Միլանի ֆուտբոլիստներ